มันนี่ทูเดย์
นายกฤษฎา อุทยานิน ผู้อำนวยการ สำนักงานบริหารหนี้สาธารณะ (สบน.) เปิดเผยว่า
24 ม.ค. 2558

บอนด์คลังขายได้ 5 หมื่นล.
นายกฤษฎา อุทยานิน ผู้อำนวยการ สำนักงานบริหารหนี้สาธารณะ (สบน.) เปิดเผยว่า การเปิดขายพันธบัตรออมทรัพย์ 1 แสนล้านบาท เมื่อวันที่ 23 ม.ค. ซึ่งเป็นวันสุดท้ายของการเปิดขาย พบว่า มียอดจำหน่ายทั้งสิ้น 5 หมื่นล้านบาท เป็นพันธบัตรที่ออกโดยกระทรวงการคลัง 1.21 หมื่นล้านบาท และพันธบัตรที่ออกโดยธนาคารเพื่อการเกษตรและสหกรณ์การเกษตร (ธ.ก.ส.) 3.79 หมื่นล้านบาท
ทั้งนี้ ยอดจำหน่าย 5 หมื่นล้านบาท เป็นรายงานจากธนาคารแห่งประเทศไทย (ธปท.) ที่ผู้ซื้อได้ชำระเงินแล้ว ต่ำกว่าเมื่อวันที่ 19 ม.ค. ที่แจ้งว่ามียอด 5.49 หมื่นล้านบาท เพราะรวมยอดจองซื้อแต่ไม่ได้ชำระเงินไว้ด้วย